เชิญร่วมเดิน-วิ่งการกุศล Run for Nurses 2020 Virtual Run สมทบทุนการศึกษาสมเด็จย่า
เชิญร่วมเดิน-วิ่งการกุศล Run for Nurses 2020 Virtual Run สมทบ“ทุนการศึกษาสมเด็จย่า 90”    
19 ก.ย. 2563

ดร.ฮาราลด์ ลิงค์ ประธาน บี.กริม และ ประธานมูลนิธิสมเด็จพระศรีนครินทราบรมราชชนนีฯ กล่าวว่า การแพร่ระบาดของโรคโควิค- 19 ส่งผลกระทบต่อชีวิตคนหลากหลายแง่มุม แม้ว่าสถานการณ์จะเริ่มมีการผ่อนคลายบ้างแล้ว แต่ทางมูลนิธิฯ ยังคงต้องคำนึงถึงมาตรการการเว้นระยะห่างทางสังคม (Social Distancing) และคำนึงถึงความปลอดภัยของผู้ร่วมงาน ปีนี้จึงได้มีการปรับเปลี่ยนการจัดกิจกรรมวิ่งการกุศล เป็นแบบ Virtual Run หรือ วิ่งสะสมระยะ เริ่มเก็บระยะระหว่างวันที่ 21-31 ตุลาคม เพื่อให้นักวิ่งและผู้สนใจได้ร่วมกันสมทบทุนและช่วยเหลือการศึกษาให้กับนักศึกษาวิทยาลัยพยาบาลบรมราชชนนี และวิทยาลัยพยาบาล 3 เหล่าทัพ
โดยครั้งนี้ทางมูลนิธิฯ ได้รับความร่วมมือจากผู้สนับสนุนหลัก อาทิ บริษัท บี.กริม เพาเวอร์ จำกัด (มหาชน) หรือ BGRIM ,บริษัท เมอร์ค (ประเทศไทย) จำกัด ,โรงพยาบาลบำรุงราษฎร์, บมจ.วิริยะประกันภัย, บริษัทกุดั่น แอนด์ พาร์ทเนอร์ (ประเทศไทย) จำกัด , มูลนิธิป่อเต็กตึ้ง, บริษัท พราวด์  ฮอสพิทอลิตี้  จำกัด และ บริษัท เบเคอร์ แอนด์ แม็ค เค็นซี่ จำกัด และบริษัทร่วมธุรกิจการค้าอื่นๆ อีกมากมาย
ผู้เข้าร่วมกิจกรรม Run for Nurses 2020  Virtual Run สามารถรับประสบการณ์เสมือนจริงสุดล้ำผ่านทางเว็บไซต์ลงทะเบียน berving.com ซึ่งผู้สมัครวิ่งสามารถกำหนดเป้าหมาย สถานที่ และเวลาวิ่งได้เองตามความต้องการและความสะดวก เมื่อวิ่งครบระยะทางที่ได้สมัครไว้จะได้รับเกียรติบัตรจากทางมูลนิธิฯ ผ่านทางอีเมล ภายในเดือน พ.ย. 63  โดยการวิ่งเก็บระยะสะสมออกเป็น 3 ระยะ คือ Charity Run เดิน-วิ่งได้ทุกระยะ , วิ่งจากใจ Mini Marathon  ระยะทาง 10 กิโลเมตร  วิ่งจากใจ Half Marathon  ระยะทาง 21 กิโลเมตร และร่วมชมพิธีเปิดได้ในวันที่ 21 ตุลาคม2563 ทาง Facebook กองทุนการกุศลสมเด็จพระศรีนครินทราบรมราชชนี youtube และ website tpmcf.org
ทั้งนี้ ผู้สนใจสมัครได้ตั้งแต่วันนี้ – 30 กันยายน 2563 โดยมีค่าใช้จ่ายท่านละ 500 บาท (ไม่รวมค่าส่งเสื้อและเหรียญ 70 บาท) เมื่อสมัครและชำระเงินเรียบร้อยแล้ว ผู้สมัครจะได้รับเสื้อและเหรียญที่ระลึกพร้อมด้วย QR CODE หรือ Link ในการบันทึกระยะวิ่ง สามารถสมัครออนไลน์ได้ที่ www.berving.com หรือสอบถามข้อมูลเพิ่มเติมได้ที่ Line ID:@berving และ Facebook:facebook.com/pg/tpmcf.org/events/ สำหรับผู้ที่ประสงค์จะร่วมบริจาคสามารถร่วมบริจาคได้ที่ ธนาคารไทยพาณิชย์ จำกัด (มหาชน) สาขาทองหล่อ ชื่อบัญชี มูลนิธิกองทุนการกุศลสมเด็จพระศรีนครินทราทราบรมราชชนนี เลขที่บัญชี 042-2-40717-1  หรือสอบถามข้อมูลเพิ่มเติมได้ที่ คุณวนโศภิน เกษมศรี ณ อยุธยา 081 855 0871, คุณอนัญญา อธิคมชาคร 084 454 5563  Email:[email protected]
